pythainlp/thai-wiki-dataset-v3 huggingface dataset:
เมทัลเกียร์ไรซิง: รีเวนเจนซ์

เมทัลเกียร์ไรซิง: รีเวนเจนซ์ (Metal Gear Rising: Revengeance; ) เป็นเกมแอ็คชันลำดับถัดไปในซีรีส์เมทัลเกียร์ พัฒนาโดยแพลตินัมเกมส์ และคุมการผลิตโดยฮิเดโอะ โคจิมะ สำหรับเครื่องเพลย์สเตชัน 3 เพลย์สเตชันวิต้า เอกซ์บอกซ์ 360 และวินโดวส์ ในช่วงแรกเกมนี้มีการประกาศผู้พัฒนาคือโคจิมะโปรดักชันส์ ในชื่อว่าเมทัลเกียร์โซลิด:ไรซิง ซึ่งจะเป็นเกมแนวลอบเร้นผสมแอ็คชัน และมีเนื้อหาที่คาบเกี่ยวระหว่างเหตุการณ์ในภาคซันส์ออฟลิเบอร์ตี และกันส์ออฟเดอะเพเทรียตส์ ล่าสุดในเดือนธันวาคม พ.ศ. 2554 ก็ได้มีการแถลงข่าวถึงการเปลี่ยนชื่อเกม เนื้อหาหลัก และเปลี่ยนผู้พัฒนาเป็นแพลตินัมเกมส์แทน
เกมชุดเมทัลเกียร์
เกมจากค่ายแพลตินัมเกมส์
วิดีโอเกมด้วยกราฟิกส์สามมิติ
วิดีโอเกมที่มีฉากในสหรัฐ
วิดีโอเกมที่มีฉากในประเทศปากีสถาน
วิดีโอเกมที่มีฉากในประเทศเม็กซิโก
วิดีโอเกมเกี่ยวกับนินจา
วิดีโอเกมที่ถูกเซ็นเซอร์
แม่น้ำยาลอมิตซา

แม่น้ำยาลอมิตซา (Ialomița, ) เป็นแม่น้ำทางใต้ของประเทศโรมาเนีย ต้นน้ำเกิดจากเทือกเขาบุตเชจีในเทือกเขาคาร์เพเทียน ไหลไปทางใต้และตะวันออก ลงสู่แม่น้ำดานูบที่ Giurgeni แม่น้ำนี้มีความยาว  และมีที่ราบลุ่มแม่น้ำขนาด  อัตราการไหลออกไปยังปากแม่น้ำโดยเฉลี่ยอยู่ที่ 
==อ้างอิง==
ยาลอมิตซา
สาขาของแม่น้ำดานูบ
แบบจำลองของโปร์

ในการศึกษาฟิสิกส์อะตอม แบบจำลองของโปร์ (Bohr model) ที่นิลส์ โปร์นำเสนอเมื่อปี ค.ศ. 1913 อธิบายถึงภาพของอะตอมว่าคือนิวเคลียสขนาดเล็กมาก ๆ ที่มีประจุบวก ล้อมรอบไปด้วยอิเล็กตรอนที่เคลื่อนที่เป็นวงโคจรกลมรอบนิวเคลียสนั้นในลักษณะที่คล้ายคลึงกับโครงสร้างของระบบสุริยะ แต่อาศัยแรงไฟฟ้าสถิตในการดึงดูดกันแทนที่จะเป็นแรงโน้มถ่วง ถือเป็นการพัฒนาแบบจำลองอะตอมยุคก่อนหน้านี้คือ แบบจำลองคิวบิก (1902) แบบจำลองขนมปังลูกเกด (1904) แบบจำลองดาวเสาร์ (1904) และแบบจำลองรัทเทอร์ฟอร์ด (1911)  แบบจำลองของโปร์เป็นการปรับแต่งเชิงควอนตัมฟิสิกส์จากแบบจำลองของรัทเทอร์ฟอร์ด ดังนั้นแหล่งข้อมูลหลายแห่งอาจเรียกแบบจำลองทั้งสองนี้รวม ๆ กันว่า "แบบจำลองรัทเทอร์ฟอร์ด–โปร์"
== อ้างอิง ==
==หนังสืออ่านเพิ่มเติม==
* Reprint: 
ฟิสิกส์อะตอม
พื้นฐานของฟิสิกส์ควอนตัม
หลักการสำคัญของฟิสิกส์
แบบจำลองขนมปังลูกเกด

Redirect แบบจำลองอะตอมของทอมสัน
โอริฮิเมะ

โอริฮิเมะ หรือ เจ้าหญิงทอผ้า  อาจหมายถึง
วีกา หรือญี่ปุ่นเรียก โอริฮิเมะ — ดาวดวงสว่างที่สุดในหมู่ดาวพิณ (constellation Lyra) และสว่างที่สุดเป็นอันดับที่ห้าในดาราทั้งปวง
ตำนาน
* ญี่ปุ่น — เจ้าหญิงทอผ้า ธิดาของท้าวจักรวาล  พบรักกับโคปาลเทพ  และถูกทางช้างเผือก  คั่นขวางมิให้พบกันตามโองการของท้าวจักรวาล เพื่อให้นางได้ทอผ้าต่อไป แต่อนุญาตให้พบกันได้ปีละครั้งในวันที่เจ็ดเดือนเจ็ดตามปฏิทินจันทรคติ ชาวญี่ปุ่นจึงเฉลิมฉลองวันดังกล่าว เรียก "ทานาบาตะ" 
* จีน — ชือซี (c=七夕|p=Qīxì) เทศกาลจีนเฉลิมฉลองตามตำนานสาวทอผ้ากับชายเลี้ยงวัว (The Weaver Girl and the Cowherd) ซึ่งเป็นที่มาของเทศกาลทานาบาตะดังกล่าว
* เกาหลี — ชิลซ็อก (Chilseok) เทศกาลชือซีของเกาหลี
* พุทธ — สุธนชาดก ตำนานเจ้าหญิงทอผ้ากับโคปาลเทพในพุทธศาสนา (สุธนกุมารกับกินรีมโนราห์)
มโนราห์  — เจ้าหญิงทอผ้าในพุทธศาสนา
โอริฮิเมะ —  รถไฟด่วนในญี่ปุ่นสายหลักเคฮัง (Keihan Main Line)
โอริฮิเมะ — อวัยวะของดาวเทียมอีทีเอส-เดอะเซเวนท์ (ETS-VII)
ตัวละครอนิเมะ
* โอริฮิเมะ อิโนะอุเอะ (Orihime Inoue) — จาก เทพมรณะ (Bleach)
* โอริฮิเมะ โซเลตตา (Orihime Soletta) — จาก สงครามซากุระ (Sakura Wars)
อินเวอร์เนสส์

อินเวอร์เนสส์ (Inverness) เป็นเมืองหลวงของภูมิภาคไฮแลนด์ ทางตะวันตกเฉียงเหนือของสกอตแลนด์ สหราชอาณาจักร ตั้งอยู่บนฝั่งแม่น้ำเนสส์ เป็นหนึ่งในเมืองในยุโรปที่มีการเจริญเติบโตเร็วที่สุด โดยประชากร 1 ใน 4 ของภูมิภาคไฮแลนด์ อาศัยอยู่ที่เมืองนี้ และติดอันดับ 5 ใน 189 เมืองในสหราชอาณาจักร ที่มีคุณภาพชีวิตดีที่สุด และสูงที่สุดในสกอตแลนด์
== อ้างอิง ==
นครในสหราชอาณาจักร
เมืองในสกอตแลนด์
ไฮดราลโมซอรัส

ไฮดราลโมซอรัส (Hydralmosaurus; ความหมาย"salt water lizard กิ้งก่าน้ำเกลือ") เป็นสัตว์เลื้อยคลานทะเล ที่มีคอยาวกลุ่ม เพลซิโอซอร์ ในยุคครีเทเชียส ชื่อเดิมของมันคือ อีลาสโมซอรัสสัตว์เลื้อยคลานทะเลที่มีคอยาว อีกชนิดหนึ่งในยุคครีเทเชียส มีชีวิตอยู่เมื่อ 84-80.5 ล้านปีที่แล้ว
==ข้อมูล==
ไฮดราลโมซอรัส สัตว์เลื้อยคลานในตระกูล อีลาสโมซอร์มีคอที่ยืดยาวเหมือนอีลาสโมซอรัสญาติของมัน ซึ่งมันสามารถใช้หาอาหาร ซึ่งเป็นสัตว์อื่นกินได้
ฟอสซิลหรือซากดึกดำบรรพ์ของไฮดราลโมซอรัสนั้นถูกค้นพบในอเมริกาเหนือที่แคนซัสซึ่งเป็นแหล่งค้นพบสัตว์เลื้อยคลานทะเลอื่นๆอีกด้วย
==ในภาพยนตร์และการ์ตูน==
-ไดโนมาสเตอร์ ศึกเกมส์การ์ด อสูรล้านปีนำไฮดราลโมซอรัสไปทำเป็นการ์ดเผ่าน้ำรุ่น 3
พลังโจมตี: 1200 พลังป้องกัน:1200
สัตว์เลื้อยคลานที่อาศัยอยู่ในยุคไดโนเสาร์
สัตว์เลื้อยคลานทะเล
ไทร์ (ประเทศเลบานอน)

ไทร์ (Tyre) หรือ ศูร (صور|translit=Ṣūr; 𐤑𐤓|translit=Ṣūr; กรีก: , Týros) เป็นเมืองในเขตผู้ว่าการใต้ ทางตอนใต้ของประเทศเลบานอน มีประชากรราว 117,000 คน ในปี ค.ศ. 2003 ไทร์ตั้งอยู่บนฝั่งทะเลเมดิเตอร์เรเนียน อยู่ห่างจากเบรุตทางตอนใต้ราว 80 กิโลเมตร ชื่อของเมืองมีความหมายว่า หิน
ไทร์เป็นเมืองสำคัญของอาณาจักรฟินิเซีย ตั้งแต่ประมาณ 1,100-600 ปีก่อนคริสต์ศักราช ในสมัยโบราณได้รวมเกาะซึ่งมีอ่าวจอดเรือ 2 แห่ง ปัจจุบันกลายเป็นคาบสมุทรเนื่องจากพระเจ้าอะเล็กซานเดอร์มหาราชแห่งมาซิโดเนียทรงขยายทางข้ามเกาะในคริสต์ศตวรรษที่ 4 เป็นเมืองศูนย์กลางการค้ามานานหลายศตวรรษ เป็นศูนย์กลางวัฒนธรรมและมหาอำนาจทางทะเลของชาวฟินีเชีย มีชื่อเสียงในการผลิตผ้าไหม มีการกล่าวถึงเมืองนี้ในคัมภีร์ไบเบิลในรัชสมัยของกษัตริย์ไฮแรม (969-936 ปีก่อนคริสต์ศักราช) ถูกชนชาติต่าง ๆ เข้าครอบครองเรื่อยมาจนในคริสต์ศตวรรษที่ 7 ตกเป็นของพวกมุสลิม ใน ค.ศ. 1124 พวกนักรบครูเสดได้เข้ายึดเมืองและกลายเป็นเมืองหลักของอาณาจักรเยรูซาเลม จนตกเป็นของมุสลิมอีกครั้งใน ค.ศ. 1291
ไทร์ เป็นเมืองใหญ่เป็นอันดับ 4 ของประเทศเลบานอน เป็นท่าเรือที่สำคัญของประเทศ มีอุตสาหกรรมการท่องเที่ยว มีเมืองโบราณมากมายหลายแห่ง รวมถึงสนามกีฬาโรมันโบราณ ที่ติดอยู่ในรายชื่อมรดกโลกของยูเนสโกในปี ค.ศ. 1979
== อ้างอิง ==
เมืองในประเทศเลบานอน
เมืองในคัมภีร์ฮีบรู
เกาะสิ้นสภาพ
อาริสโตเน็ตเทส

อาริสโตเน็ตทีส (Aristonectes; ความหมาย:ว่ายน้ำอย่างดี(อังกฤษ:'best swimmer') เป็นสัตว์เลื้อยคลานทะเลที่มีชีวิตอยู่ในยุคครีเทเชียสตอนปลายมันเป็นสัตว์เลื้อยคลานทะเลขนาดใหญ่ในครอบครัวอีลาสโมซอร์พบในอเมริกาใต้และแอนตาร์กติกา
อาศัยหาปลา,หมึก,และสัตว์เลื้อยคลานทะเล อื่นๆที่ตัวเล็กกว่ากินเป็นอาหาร นอกจากนี้อาริสโตเน็ตทีสยังเป็นสปีชีส์ที่สูญพันธุ์ของ เพลซิโอซอร์  มันถูกตั้งชื่อโดย Cabrera ในปี 1941
== อ้างอิง ==
Gasparini, Z., Bardet, N., Martin, J.E. and Fernandez, M.S. (2003) "The elasmosaurid plesiosaur Aristonectes Cabreta from the Latest Cretaceous of South America and Antarctica". Journal of Vertebrate Paleontology 23(1): 104-115.
== แหล่งข้อมูลอื่น ==
Taxonomic history of Aristonectes
ไดโนเสาร์ในยุคครีเทเชียส
วงศ์งูพิษเขี้ยวหลัง

วงศ์งูเขี้ยวหลัง (Colubrid, Typical snake) เป็นวงศ์ของงูวงศ์หนึ่ง ใช้ชื่อวิทยาศาสตร์ว่า Colubridae นับเป็นวงศ์ของงูที่มีปริมาณสมาชิกในวงศ์มากที่สุด ด้วยมีมากมายถึงเกือบ 300 สกุล และมีทั้งหมดในปัจจุบัน (ค.ศ. 2014) 1,938 ชนิด  และจำแนกออกเป็นวงศ์ย่อย ๆ ได้อีก 11 วงศ์ (ดูในตาราง) โดยใช้ชื่อวงศ์ว่า Colubridae
รูปร่างโดยรวมของงูในวงศ์นี้คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟันชนิดที่ต่างกันไป แบ่งออกได้เป็น 3 ชนิด คือ aplyph, opisthoglyph, proteroglyph ช่องเปิดของตาอยู่ตรงรอยต่อระหว่างกระดูกฟรอนทัล-กระดูกพาไรทัล-กระดูกพาราสฟีนอยด์ ขากรรไกรล่างไม่มีกระดูกโคโรนอยด์และกระดูกเดนทารีมีฟัน ไม่มีกระดูกเชิงกราน ไม่มีปิดข้างซ้ายหรือมีแต่ก็น้อยมาก มีท่อนำไข่ทั้งสองข้างและเจริญเท่ากัน
โดยรวมแล้วพิษของงูในวงศ์นี้เมื่อเทียบกับงูพิษวงศ์อื่นแล้ว เช่น วงศ์งูพิษเขี้ยวหน้า (Elapidae) หรือวงศ์งูหางกระดิ่ง (Viperidae) นับว่ามีพิษร้ายแรงน้อยกว่ามาก หรือบางชนิดก็ไม่มีพิษเลย
คำว่า "Colubridae" ที่ใช้เป็นชื่อวงศ์นั้น มาจากภาษาละตินว่า "coluber" แปลว่า "งู"
== อ้างอิง ==
==แหล่งข้อมูลอื่น==
งู
วงศ์งูพิษเขี้ยวหลัง
เครื่องเร่งอนุภาค

เครื่องเร่งอนุภาค (particle accelerator) คือเครื่องมือชนิดหนึ่งที่อาศัยสนามแม่เหล็กในการเร่งให้อนุภาคที่มีประจุเคลื่อนที่ไปจนกระทั่งมีความเร็วสูง โดยให้เคลื่อนที่อยู่ภายในท่อที่เตรียมเอาไว้ โทรทัศน์แบบ CRT เป็นตัวอย่างแบบง่ายๆ อย่างหนึ่งของเครื่องเร่งอนุภาค มีเครื่องเร่งอนุภาคพื้นฐานอยู่ 2 แบบคือ เครื่องเร่งอนุภาคแบบ electrostatic และแบบ oscillating field
== การใช้ ==
ลำของอนุภาคพลังงานสูงมีประโยชน์สำหรับการวิจัยพื้นฐานและประยุกต์ใช้ในทางวิทยาศาสตร์และยังอยู่ในขอบเขตทางด้านเทคนิคและอุตสาหกรรมหลายประเภทที่ไม่เกี่ยวข้องกับการวิจัยพื้นฐาน มันได้รับการคาดว่ามีเครื่องเร่งอนุภาคอยู่ประมาณ 26,000 เครื่องทั่วโลก ในจำนวนนี้มีเพียง 1% เป็นเครื่องสำหรับงานวิจัยที่มีพลังงานสูงกว่า 1 GeV, ในขณะที่ประมาณ 44% ใช้สำหรับการรักษาโรคด้วยรังสี, 41% สำหรับขบวนการฝังไอออนที่ผิวของวัสดุ (ion implantation), 9% สำหรับอุตสาหกรรมการประมวลผลและการวิจัย, และ 4% สำหรับด้านชีวการแพทย์และการวิจัยพลังงานต่ำอื่น ๆ  กราฟแท่งแสดงรายละเอียดของจำนวนสะสมของเครื่องเร่งอนุภาคในอุตสาหกรรมที่สอดคล้องกับการใช้งาน
== ดูเพิ่ม ==
เครื่องเร่งอนุภาคขนาดใหญ่
== อ้างอิง ==
== แหล่งข้อมูลอื่น ==
What are particle accelerators used for?
Stanley Humphries (1999) Principles of Charged Particle Acceleration
Particle Accelerators around the world
Wolfgang K. H. Panofsky: The Evolution of Particle Accelerators & Colliders, (PDF), Stanford, 1997
P.J. Bryant, A Brief History and Review of Accelerators (PDF), CERN, 1994.
David Kestenbaum, Massive Particle Accelerator Revving Up NPR's Morning Edition article on 9 April 2007
Fred's World of Science 
Annotated bibliography for particle accelerators from the Alsos Digital Library for Nuclear Issues 
เครื่องเร่งอนุภาค
ฟิสิกส์อนุภาค
เซนต์

เซนต์ (Saint) ชาวคาทอลิกและชาวออร์ทอดอกซ์ เรียกว่านักบุญ หมายถึง ผู้ศักดิ์สิทธิ์ ชาวโปรเตสแตนต์เรียกว่าธรรมิกชนหรือผู้บริสุทธิ์ แต่ละนิกายในศาสนาคริสต์อธิบายลักษณะของเซนต์แตกต่างกันไป แต่โดยทั่วไปจะถือตามคัมภีร์ไบเบิลที่ระบุว่าเซนต์หมายถึงบุคคลใด ๆ ไม่ว่าบนโลกมนุษย์หรือบนสวรรค์ ที่ได้รับการชำระให้บริสุทธิ์ มีชีวิตอยู่ในพระคริสต์ และเป็นผู้ที่พระคริสต์ทรงประทับอยู่ เป็นผู้ที่พระเจ้าทรงแยกไว้ต่างหากเพื่อเป็นชนชาติที่บริสุทธิ์ของพระองค์  ในคริสตจักรอีสเทิร์นออร์ทอดอกซ์และโรมันคาทอลิกถือว่าคริสต์ศาสนิกชนทั้งหมดที่อยู่บนสวรรค์เป็นนักบุญ แต่แต่ละองค์จะได้รับเกียรติ ถูกยึดถือเป็นแบบอย่าง และรับความเคารพไม่เท่ากัน
ในคัมภีร์ไบเบิล มีหลายคนถูกเรียกว่าเป็นเซนต์ เช่น อาโรน ซึ่งถูกเรียกว่าเป็นคนบริสุทธิ์ของพระยาห์เวห์ ส่วนในจดหมายของนักบุญเปาโลถึงชาวเอเฟซัส เปาโลอัครทูตก็ประกาศว่าตนเองเป็น “คนเล็กน้อยยิ่งกว่าคนเล็กน้อยที่สุดในพวกธรรมิกชนทั้งหมด”
ในปัจจุบันคำว่า "เซนต์" ยังอาจใช้หมายถึงผู้ศักดิ์สิทธิ์ในศาสนาอื่น ๆ ด้วย เช่น ซาดิคในศาสนายูดาห์ พระอริยบุคคลในศาสนาพุทธ ฤๅษีหรือคุรุในศาสนาฮินดู วะลีย์ในศาสนาอิสลาม เป็นต้น
== คริสตจักรโรมันคาทอลิก ==
ในคริสตจักรโรมันคาทอลิก นักบุญหมายถึงบุคคลที่ได้รับการสถาปนาอย่างเป็นทางการโดยพระศาสนจักร ซึ่งมีความเชื่อว่าบุคคลเหล่านั้นได้อยู่ในสวรรค์แล้ว โดยความหมายนี้ทุกคนที่อยู่ในสวรรค์ก็คือนักบุญถึงแม้ว่าจะไม่ได้รับการประกาศอย่างเป็นทางการ บุคคลที่พระศาสนจักรได้ประการให้เป็นนักบุญนั้นมีความดีโดดเด่น ในการปฏิบัติตามน้ำพระทัยพระเป็นเจ้า คริสตจักรจะยกย่องบุคคลนั้นเป็นพิเศษเพื่อเป็นแบบอย่างและกำลังใจแต่คริสตชนอื่น ๆ
ตามกระบวนการประกาศเป็นนักบุญ (canonization) ในคริสตจักรคาทอลิก จะมีการสอบสวนและให้พระสันตะปาปาประกาศสถาปนาเป็นลำดับขั้นดังนี้
ผู้รับใช้พระเป็นเจ้า (The Servant of God)
ผู้น่าเคารพ (The Venerable)
บุญราศี (The Blessed) หลังจากที่ได้รับการประกาศให้เป็น "ผู้น่าเคารพ" หรือ "คารวียะ" แล้ว ก็จะมีการดำเนินการเพื่อให้บุคคลนั้นได้รับการประกาศเป็นบุญราศี แต่ก่อนที่จะได้รับประกาศเป็นนักบุญราศีนั้น ต้องมีการพิสูจน์ได้ว่า มีอัศจรรย์อย่างน้อย 2 ประการเกิดขึ้น โดยอาศัยบุญบารมีของ "ผู้น่าเคารพ" นั้น (ในกรณีของมรณสักขี หรือผู้ที่ยอมพลีชีพเพื่อศาสนา ความตายของเขา ก็ถือว่าเป็นอัศจรรย์ที่ยิ่งใหญ่ สามารถใช้แทนอัศจรรย์สองประการที่กำหนดนี้ได้)
นักบุญ (The Saint) หลังจากได้รับการประกาศเป็นบุญราศีแล้ว ก่อนที่จะประกาศแต่งตั้งบุญราศีนั้นเป็น "นักบุญ" จะต้องมีผู้ได้รับการอัศจรรย์อีกอย่างน้อย 2 ประการ ที่เชื่อได้ว่ามาจากการที่บุญราศีนั้นอธิษฐานต่อพระเป็นเจ้าแทนผู้นั้น ซึ่งการคอยอัศจรรย์ขั้นนี้อาจจะยาวนานหลายปี ซึ่งบางรายกินเวลาเป็นศตวรรษก็มี เมื่อผ่านขั้นตอนทุกอย่างแล้ว ก็จะมีพิธีการประกาศแต่งตั้งบุญราศีองค์นั้นขึ้นเป็น "นักบุญ" โดยพระสันตะปาปา ณ มหาวิหารนักบุญเปโตร กรุงโรม
เมื่อได้รับการประกาศเป็นนักบุญแล้วจึงถือว่าสิ้นสุดกระบวนการสอบสวน
== อ้างอิง ==
*
คำศัพท์ศาสนา
คุนิโอะฮอกกี้

คุนิโอะฮอกกี้ (いけいけ熱血ホッケー部; Ike Ike! Nekketsu Hockey Bu) เป็นเกมกีฬาฮอกกี้น้ำแข็งผลิตโดยบริษัทเทคนอสเจแปน ซึ่งได้รับการเปิดตัวในวันที่ 7 กุมภาพันธ์ ค.ศ. 1992 ในระบบฟามิคอม โดยถือได้ว่าเป็นหนึ่งในเกมสำหรับระบบฟามิคอมที่มีความสนุกสนาน เกมนี้ยังได้รับการวางแผนที่จะจัดจำหน่ายในอเมริกาเหนือในชื่อ Crash 'n the Boys: Ice Challenge แต่ได้ยกเลิกแผนการดังกล่าวเสียก่อน และต่อมา เกมนี้ได้รับการเปิดตัวในระบบเวอร์ชวลคอนโซล ณ วันที่ 18 สิงหาคม ค.ศ. 2009 ในประเทศญี่ปุ่น
== รูปแบบการเล่น ==
คุนิโอะฮอกกี้ เป็นเกมจำลองรูปแบบกีฬาฮอกกี้น้ำแข็ง โดยในเกมจะแบ่งออกเป็นฝ่ายรุกทีมละ 3 คน กับผู้รักษาประตูอีกทีมละ 1 คน ซึ่งแบ่งออกเป็นเกมละ 3 นาที และมีลักษณะการเล่นคล้ายกับการเล่นฮอกกี้น้ำแข็งของจริง แต่ยังได้มีการใช้หมัดหรือเตะสำหรับการโจมตีฝ่ายตรงข้าม ซึ่งเป็นเกมกีฬาเลือดเดือดที่สามารถใช้ท่าไม้ตายหวดใส่กันได้ โดยในช่วงเวลาการแข่งขันนี้จะมีพวกพ้องที่ถูกกำจัดออกไป
เกมนี้สามารถเล่นในโหมดสองคนรวมถึงเล่นในโหมดตะลุยด่าน ผู้เล่นสามารถเลือกเล่นในตำแหน่งผู้รักษาประตูหรือร่วมทีมกับผู้รักษาประตูนี้ได้
== อ้างอิง ==
== แหล่งข้อมูลอื่น ==
Ike Ike! Nekketsu Hockey-Bu 
เกมคุนิโอะ
วิดีโอเกมกีฬาฤดูหนาว
วิดีโอเกมที่ออกวางจำหน่ายในปี พ.ศ. 2535
เกมสำหรับแฟมิคอม
เสียงกักเสียดแทรก เพดานแข็งปุ่มเหงือก ไม่ก้อง

เสียงกักเสียดแทรก เพดานแข็งปุ่มเหงือก ไม่ก้อง เป็นเสียงพยัญชนะที่มีใช้ในหลายภาษา สัทอักษรสากลที่ใช้แทนเสียงนี้คือ /t͡ɕ/ (เดิมใช้ /ʨ/) และสัญลักษณ์ X-SAMPA คือ ts\ เสียงนี้ในภาษาไทยสะกดด้วยตัวอักษร จ เมื่อไม่พ่นลม (/t͡ɕ/) และ ฉ ช ฌ เมื่อพ่นลม (/t͡ɕʰ/)
== การปรากฏ ==
เสียงพยัญชนะ
เสียงพยัญชนะในภาษาไทย
เสียงเสียดแทรก ปุ่มเหงือก ก้อง

เสียงเสียดแทรก ปุ่มเหงือก ก้อง (voiced alveolar fricative) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาเยอรมัน, ภาษาฝรั่งเศส, ภาษาญี่ปุ่น ฯลฯ มีเสียงนี้ในภาษาไทยสมัยโบราณ คือ ซ ซึ่งเสียงได้หายไปในภาษาไทยปัจจุบัน สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ z
เสียดแทรก ปุ่มเหงือก ก้อง
โรเบิร์ต นอยซ์

โรเบิร์ต นอร์ตัน นอยซ์ (Robert Norton Noyce), 12 ธันวาคม ค.ศ. 1927 - 3 มิถุนายน ค.ศ. 1990) เจ้าของฉายา "นายกเทศมนตรีแห่งซิลิกอนวัลเลย์" เป็นผู้ร่วมก่อตั้งบริษัทแฟร์ไชลด์เซมิคอนดักเตอร์ใน ค.ศ. 1957 และบริษัทอินเทลใน ค.ศ. 1968 เขาได้ชื่อว่าเป็นผู้ประดิษฐ์แผงวงจรรวมหรือไมโครชิปร่วมกับแจ็ก คิลบี ซึ่งนำไปสู่การปฏิวัติคอมพิวเตอร์ส่วนบุคคล และเป็นที่มาของชื่อซิลิกอนวัลเลย์ นอยซ์ยังเป็นที่ปรึกษาและเปรียบเสมือนบิดาของผู้ประกอบการทั้งรุ่น
==อ้างอิง==
Berlin, Leslie The man behind the microchip: Robert Noyce and the invention of Silicon Valley  Publisher Oxford University Press US, 2005 ISBN 0195163435
Burt, Daniel S. The chronology of American literature: America's literary achievements from the colonial era to modern times Houghton Mifflin Harcourt, 2004. ISBN 0618168214
Jones, Emma C. Brewster. The Brewster Genealogy, 1566-1907: a Record of the Descendants of William Brewster of the "Mayflower," ruling elder of the Pilgrim church which founded Plymouth Colony in 1620. New York: Grafton Press, 1908.
Lécuyer, Christophe. Making Silicon Valley: Innovation and the Growth of High Tech, 1930-1970 Published by MIT Press, 2006.ISBN 0262122812
Shurkin, Joel N.. Broken Genius: The Rise and Fall of William Shockley, Creator of the Electronic Age Publisher Palgrave Macmillan, 2007 ISBN 0230551920
Tedlow, Richard S. Giants of enterprise: seven business innovators and the empires they built Publisher Harper Collins, 2003 ISBN 0066620368
==หนังสืออ่านเพิ่มเติม==
Gaylord,  Mrs. Mary M. Welles. Life and Labors of Rev. Reuben Gaylord Omaha: Rees Printing Company, 1889.
Jones, Emma C. Brewster. The Brewster Genealogy, 1566-1907: a Record of the Descendants of William Brewster of the "Mayflower," ruling elder of the Pilgrim church which founded Plymouth Colony in 1620.  New York: Grafton Press, 1908.
Wolfe, Tom. Hooking Up New York. Publisher: Macmillan, 2001.
==แหล่งข้อมูลอื่น==
Noyce biography on PBS.org
Noyce biography on IdeaFinder.com 
Noyce Foundation website 
Guide to the Robert Noyce Papers at Stanford University
Obituary of Donald Noyce, brother of Robert Noyce.
Obituary of Pro. Rev. Gaylord Brewster Noyce, brother of Robert Noyce.  He is also among the seven Freedom Riders of 1961.
นักประดิษฐ์ชาวอเมริกัน
ชาวอเมริกันเชื้อสายอังกฤษ
นักฟิสิกส์ชาวอเมริกัน
บุคคลจากรัฐไอโอวา
ศิษย์เก่าจากสถาบันเทคโนโลยีแมสซาชูเซตส์
องค์การอิสระด้านสิ่งแวดล้อมและสุขภาพ

องค์การอิสระด้านสิ่งแวดล้อมและสุขภาพ หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"
ในปัจจุบันกฎหมายจัดตั้ง กอสส. ยังอยู่ในกระบวนร่างกฎหมายของสภาผู้แทนราษฎรในวาระที่ 2 ซึ่งเสนอโดยรัฐบาลนายอภิสิทธิ์ เวชชาชีวะ แต่รัฐบาลที่นำโดยนางสาวยิ่งลักษณ์ ชินวัตร ไม่รับรองกฎหมายฉบับนี้มีผลทำให้กฎหมายฉบับนี้ตกไปในที่สุด และอาจต้องเริ่มกระบวนการยกร่างกฎหมายใหม่
== อ้างอิง ==
== แหล่งข้อมูลอื่น ==
เว็บไชต์ทางการ 
องค์การอิสระด้านสิ่งแวดล้อมและสุขภาพ (เฉพาะกาล) 
องค์การในประเทศไทย
ผีอาฆาต

ผีอาฆาต (령; Dead Friend (Ryeong) หรือที่รู้จักกันในชื่อ The Ghost) เป็นภาพยนตร์สยองขวัญเกาหลีใต้ ที่ฉายในปี ค.ศ. 2004 ซึ่งเป็นหนึ่งในภาพยนตร์สยองขวัญเกาหลีใต้ที่เกี่ยวกับโรงเรียนมัธยมสตรี ซึ่งมีเทรนด์เริ่มมาจาก กระซิบหลอน ปริศนามรณะ ใน ค.ศ. 1998 ภาพยนตร์ผีอาฆาตนำแสดงโดย คิม ฮานีล รับบทเป็น มิน จีวอน, นัม ซังมี รับบทเป็น ซูอิน, บิน (จอง แฮบิน) รับบทเป็น อึนโซ และ ชิน อี รับบทเป็น ชิน มีคยุง สำหรับคำว่า Ryeong ซึ่งเป็นคำอ่านในภาษาเกาหลี สามารถแปลตรงตัวได้ว่า "The Ghost" ทั้งนี้ คิม ฮานีล และ นัม ซังมี ต่างเคยแสดงร่วมกันในภาพยนตร์เรื่อง หนุ่มเซ่อซ่า กับ สาว 18 มงกุฎ
== เนื้อเรื่องย่อ ==
มิน จีวอน (รับบทโดย คิม ฮานีล) เป็นนักเรียนชั้นมัธยมปลายที่ได้รับอุบัติเหตุส่งผลให้ความจำเสื่อม และมีภาพหลอนที่บางอย่างที่เกี่ยวข้องกับน้ำ รวมถึงเพื่อนร่วมห้องของเธอได้เสียชีวิตอย่างลึกลับไปทีละคน เธอเริ่มสงสัยว่าเหตุการณ์อันน่าสะพรึงกลัวนี้อาจมีส่วนเกี่ยวข้องกับความทรงจำของเธอเอง เมื่อความทรงจำเธอเริ่มกลับคืนมา เธอก็รู้ว่าเป็นเรื่องสะเทือนใจที่เกิดขึ้นที่น้ำตกในช่วงปีก่อนหน้า และผีร้ายซึ่งเป็นเพื่อนที่เธอรู้จัก ได้มุ่งชีวิตเธอเป็นรายต่อไป
== อ้างอิง ==
황진미, 내가 아직도 네 엄마로 보여? 〈령〉 《씨네21》 (2004.7.14)
남동철, 놀이공원 귀신의 집 같은 즉각적인 공포, 〈령〉 《씨네21》 (2004.6.15)
== แหล่งข้อมูลอื่น ==
"Dead Friend adds little to high school horror"
Ryeong at Allmovie
The Ghost at Rotten Tomatoes
ภาพยนตร์สยองขวัญ
ภาพยนตร์ภาษาเกาหลี
ภาพยนตร์ที่ออกฉายในปี พ.ศ. 2547
ภาพยนตร์เกาหลีใต้
ภาพยนตร์ผี
วงศ์ย่อยงูเขียว

สำหรับงูเขียวจำพวกอื่น ดูที่: งูเขียวหางไหม้
วงศ์ย่อยงูเขียว (ชื่อวิทยาศาสตร์: Colubrinae) เป็นวงศ์ย่อยของงูในวงศ์งูพิษเขี้ยวหลัง (Colubridae) ซึ่งนับเป็นวงศ์ใหญ่ที่มีจำนวนของงูในโลกนี้ประมาณร้อยละ 70
โดยในวงศ์ย่อยงูเขียวนี้ ก็ถือเป็นวงศ์ที่มีจำนวนสมาชิกมากที่สุดในวงศ์งูพิษเขี้ยวหลังอีกเช่นกัน มีความหลากหลายและความต้องการทางนิเวศวิทยาและพฤติกรรมหลากหลายที่สุด อีกทั้งไม่มีลักษณะจำเฉพาะที่จะใช้ระบุได้ โดยมีสกุลประมาณ 100 สกุล (ดูในตาราง) ประมาณ 650 ชนิด แพร่กระจายอยู่ทั่วโลก ยกเว้นทวีปแอนตาร์กติกาและเกาะบางเกาะในมหาสมุทรเท่านั้นที่ไม่มีงูในวงศ์ย่อยนี้
โดยชนิดที่ตัวเล็กที่สุด คือ Tantilla reticta ที่มีความยาวลำตัวประมาณ 16-19 เซนติเมตร และใหญ่ที่สุดคือ Ptyas carinatus ที่มีความยาว 3.7 เมตร ส่วนมากขยายพันธุ์ด้วยการวางไข่ มีน้อยมากที่ออกลูกเป็นตัว
มีหลายชนิดที่นิยมเลี้ยงเป็นสัตว์เลี้ยงเนื่องจากมีสีสันที่สวยงามและอุปนิสัยไม่ดุร้าย รวมทั้งมีพิษอ่อนหรือไม่มีพิษเลย อาทิ งูคิงเสน็ก  (Lampropeltis spp.) หรืองูคอนสเน็ก (Pantherophis guttatus) ที่พบในทวีปอเมริกาเหนือและอเมริกากลาง เป็นต้น
ส่วนในประเทศไทย งูในวงศ์ย่อยนี้ โดยมากจะถูกเรียกชื่อสามัญว่างูเขียว (ยกเว้น งูเขียวหางไหม้ ซึ่งอยู่ในวงศ์ Viperidae) มีอยู่ประมาณ 74 ชนิด อาทิ งูเขียวปากแหนบ (Ahaetulla nasuta), งูเขียวปากจิ้งจก (A. prasina), งูเขียวปากจิ้งจกมลายู (A. mycterizans), งูเขียวดอกหมาก (Chrysopelea ornata), งูแม่ตะงาวรังนก (Boiga multimaculata), งูปล้องทอง (B. dendrophila), งูพงอ้อท้องเหลือง (Calamaria pavimentata) เป็นต้น
==อ้างอิง==
==แหล่งข้อมูลอื่น==
วงศ์งูพิษเขี้ยวหลัง
คมพยัคฆ์ วีระศักดิ์เล็ก

คมพยัคฆ์ วีระศักดิ์เล็ก หรือที่รู้จักในชื่อ คมพยัคฆ์ แฟร์เท็กซ์ (Kompayak Fairtex) เกิดวันที่ 21 มิถุนายน พ.ศ. 2525 เป็นนักมวยไทยชาวไทยที่มีชื่อเสียง ผู้มาจากจังหวัดสมุทรปราการ โดยอยู่ในสังกัดวีระศักดิ์เล็กแฟร์เท็กซ์มวยไทยยิม ซึ่งปัจจุบันเป็นผู้ครองแชมป์เอ็ม-วัน รุ่นซูเปอร์แบนตั้มเวท
== ประวัติ ==
คมพยัคฆ์เป็นแชมป์อันดับหนึ่งในรุ่นแบนตั้มเวท จากสนามมวยเวทีลุมพินี และได้รับการจัดให้อยู่ในอันดับที่ 6 ของสมาคมมวยไทยอาชีพแห่งประเทศไทย รวมถึงสนามมวยเวทีลุมพินีมักจัดให้เขาเป็นผู้แข่งขันคู่เอกอยู่บ่อยครั้ง โดยมีผู้สนับสนุนเขาอยู่ในระดับหนึ่ง นอกจากนี้ จากสถิติการชกที่ผ่านมายังแสดงให้เห็นว่าเขาเป็นผู้ชนะแชมป์จากแต่ละองค์กรมาแล้วหลายราย รวมถึงได้รับการจัดอันดับให้เป็นนักสู้ระดับท็อปของประเทศญี่ปุ่น และเป็นแชมป์ที่ผ่านการรับรองจากเอ็ม-วันรายแรกแบบไร้ข้อกังขา
== อ้างอิง ==
== ดูเพิ่ม ==
นักมวยไทย
== แหล่งข้อมูลอื่น ==
ウィラサクレック・フェアテックス・ムエタイジム
M-1ムエタイチャレンジ 
นักมวยไทยชาวไทย
บุคคลจากจังหวัดสมุทรปราการ
นักมวยไทยจากค่ายมวยแฟร์เท็กซ์
มุขนายกประจำมุขมณฑล

มุขนายกประจำมุขมณฑล (diocesan bishop) ในประเทศไทยกรมการศาสนาให้เรียกว่ามุขนายกมิสซัง ชาวคาทอลิกในประเทศไทยเรียกว่าพระสังฆราชประจำสังฆมณฑล คือมุขนายกที่พระสันตะปาปาทรงแต่งตั้งให้เป็นประมุขปกครองมุขมณฑลหนึ่ง
== นิกายโรมันคาทอลิก ==
=== ประเภท ===
มุขนายกประจำมุขมณฑล แบ่งได้เป็น 2 ประเภท คือ
มุขนายกมหานคร คือมุขนายกที่เป็นนอกจากจะเป็นประมุขปกครองมุขมณฑลแล้ว ยังเป็นประมุขภาคคริสตจักรด้วย ทำให้มีอำนาจมากกว่ามุขนายกประจำมุขมณฑลอื่น ๆ ที่อยู่ในภาคคริสตจักรเดียวกัน มุขนายกมหานครจึงมีตำแหน่งเป็นอัครมุขนายก และเรียกมุขมณฑลที่ตนปกครองและประจำการอยู่นั้นว่าอัครมุขมณฑล
มุขนายกปริมุขมณฑล คือมุขนายกที่ปกครองเฉพาะมุขมณฑลของตน ไม่ได้ปกครองภาคคริสตจักร จึงมีฐานะเป็นบริวารของมุขนายกมหานคร มุขมณฑลที่มุขนายกประเภทนี้ปกครองเรียกว่าปริมุขมณฑลหรือมุขมณฑล
=== ตำแหน่งที่เทียบเท่า ===
ในบางเขตปกครองในนิกายโรมันคาทอลิก ยังเป็นเขตปกครองขนาดเล็กหรือเพิ่งเริ่มตั้งคริสตจักร จึงยังไมมีมุขนายกประจำมุขมณฑล แต่พระสันตะปาปาก็ตั้งตำแหน่งอื่นมาทำหน้าที่ปกครองแทน ในประมวลกฎหมายพระศาสนจักรกำหนดให้ตำแหน่งเหล่านี้มีอำนาจเท่ามุขนายกประจำมุขมณฑลได้ในบางกรณี ตำแหน่งเหล่านี้ได้แก่
พรีเลตประจำดินแดน (territorial prelate)
อธิการอารามประจำดินแดน (territorial abbot) คือนักพรตที่เป็นผู้ปกครองอารามหรือแอบบีย์
ผู้แทนพระสันตะปาปา (apostolic vicar) คือบาทหลวงที่เป็นประมุขมิสซัง
พรีเฟกต์จากสันตะสำนัก (apostolic prefect)
นักปกครองจากสันตะสำนัก (apostolic administrator)
== อ้างอิง ==
มุขนายก
น้ำตกตาดม่าน

น้ำตกตาดม่าน  ตั้งอยู่บริเวณสันเขาเวียง (ม่อนเวียง) ในพื้นที่หมู่บ้านวังทอง  ตำบลพระพุทธบาท  อำเภอเชียงกลาง  จังหวัดน่าน   ตัวน้ำตกมีต้นกำเนิดมาจากลำน้ำหุย มีทั้งหมด 6 ชั้น  ลักษณะเป็นชั้นหิน สลับซับซ้อนลดหลั่นเป็นชั้นๆ  มีน้ำไหลตลอดทั้งปี   น้ำตกชั้นที่ 1 ถึง ชั้นที่ 6  มีชื่อเรียกดังนี้ ตาดม่าน ผาคันไถ ผาหัวช้าง ผาจ้อม ตาดลิง และ ตาดหมอก (ห้วยหก)  ตามลำดับ  บริเวณชั้นที่ 1 สูงประมาณ 30 เมตร มีแอ่งน้ำขนาดใหญ่ที่เหมาะแก่การเล่นน้ำ  ส่วนชั้นที่ 2 มีความสูงประมาณ 50 เมตร  โอบล้อมไปด้วยบรรยากาศของผืนป่าดงดิบแล้งที่มีสภาพป่าไม้ยังคงความอุดมสมบูรณ์  ตัวน้ำตกห่างจากตัวอำเภอประมาณ 11 กิโลเมตร
== การเดินทาง ==
จากตัวอำเภอเชียงกลางไปตามเส้นทางหมายเลข 1097 ระยะทางประมาณ 11 กิโลเมตร ถึงป้ายน้ำตกแล้วเลี้ยวขวาไปตามถนนทางคอนกรีตไปจนถึงตัวน้ำตก มีที่พัก ห้องน้ำ และร้านค้าไว้บริการ
== อ้างอิง ==
ตาดม่าน
อำเภอเชียงกลาง
C³

C³, หรือที่รู้จักกันในชื่อ  หรือ Cube×Cursed×Curious, เป็นซีรีส์นวนิยายของญี่ปุ่น เขียนโดย ฮัชซูกิ เมนเนสต์ และ Hazuki Minase and ภาพโดย Sasorigatame ป็นเรื่องราวของเด็กหนุ่มที่ชื่อว่าฮารุอากิ ยาจิ (Haruaki Yachi) เด็กหนุ่มแสนธรรมดาผู้ซึ่งมีพลังพิเศษ "ต่อต้านคำสาปทุกชนิด" ทำให้เขามีหน้าที่คอยถอนคำสาปจากสิ่งของต่างๆ ที่พ่อเขามักจะส่งมาให้เป็นประจำ วันหนึ่งได้รับลูกบาศก์สุดหนักสีดำมาจากพ่อที่อยู่ต่างประเทศ เมื่อเขาพยายามจะเปิดมันออก ก็ถูกมันโขกหัวอย่างแรงทำ ให้เขารู้ว่านี่คือวัตถุต้องคำสาปชิ้นใหม่ที่พ่อเขาส่งมาให้แก้คำสาปให้เหมือนเคย เมื่อยังเปิดไม่ได้เขาก็เลยคิดไว้ว่าค่อยหาทางแก้คำสาปวันพรุ่งนี้ละกันแล้วเข้านอนไป และในคืนนั้นเองฮารุอากิก็ตื่นขึ้นมาเพราะได้ยินเสียงประหลาดในครัว เมื่อเขาเข้าไปดูก็พบกับ "หัวขโมยข้าวเกรียบสาวในร่างเปลือยเปล่า" ซึ่งเธอบอกว่าตนเองนั่นคือลูกบาศก์ต้องคำสาปที่เขาพยายามจะเปิดนั่นแหละ พร้อมกับแนะนำว่าตนเองชื่อ เฟียร์ (Fear) ลูกบาศก์ต้องคำสาปที่จะสาปให้ผู้ที่พยายามจะเปิดทุกคนต้องตาย ยกเว้นพระเอกที่นอกจากจะไม่มีผลอะไรแล้ว ยังทำให้ เฟียร์ กลายร่างเป็นสาวน้อยแทนซะอีก เฟียร์ จึงได้รู้ว่ายาจินั่นมีพลังต้านคำสาปซึ่งเธอได้ขอให้ช่วยแก้ไขคำสาปที่ติดตัวเฟียร์ให้หมดไป เรื่องยุ่งๆ จึงได้เกิดขึ้นตามมาอีก อนิเมะเรื่องนี้ถูกดัดแปลงเป็นการ์ตูนและอนิเมะที่ช่วงครึ่งหลังของปี 2553
== อ้างอิงภายนอก ==
Anime official website